Z A P I S N I K
                                  37. sjednice Vijeća Mjesnog odbora Mlinovi,
održane 20. lipnja 2024.
u MO Mlinovi, Jahorinska 5,
s početkom u 18.00 sati  

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Gordan Vergles, član Vijeća

Nenazočni  članovi Vijeća:
Zlatko Domljan, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 4 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
             Predsjednik Vijeća daje na glasanje zapisnik sa 36. sjednice koji je jednoglasno usvojen.
             Predsjednik Vijeća daje na glasanje dnevni red 37. sjednice koji je jednoglasno usvojen.

DNEVNI RED

1. Tekuća problematika 
2. Pitanja, prijedlozi i obavijesti


             Na sjednicu su došle dvije stanovnice ulice Razgled koje su upozorile na nekoliko problema i zamolile za pomoć u rješavanju.
1.Vezano uz odvoz biootpada (ponedjeljkom) u posljednja dva mjeseca 2 puta nije odvezen koje je dovelo do širenja smrada.
2. U dječjem parku na Razgledu nema koša za smeće.
3. Predlaže se postavljanje prometnog ogledala na uglu ulice Razgled i Lovćenske ulice budući da je preglednost prilikom uključivanja na glavnu ulicu smanjena zbog raslinja (ograde od živice) koja se ne održava te predstavlja problem koji je potrebno riješiti. Predlaže se obavijestiti komunalnog redara da izvrši izvid i poduzme odgovarajuće radnje iz svoje nadležnosti. 

1) Tekuća problematika
            Predsjednik Vijeća izvještava o tekućoj problematici od posljednje sjednice:

1.1. Predsjednik je kontaktirao VIO u vezi održavanja potoka i Zrinjevac u vezi održavanja i sadnje cvijeća. Uočeno je da se cvijeće na zelenoj površini ispred zgrade mjesne samouprave  ne zalijeva te brzo uvene nakon čega se sadi novo.

1.2. Na početku Lovćenske ulice kod dućana Spar jedan stupić je iščupan a jedan savijen prema tlu. Traži se postupanje nadležne službe Grada.

1.3. Prometni znak ograničenja brzine na 40 km/sat je djelomično zakriven krošnjom oraha na lokaciji prije semafora s desne strane. Traži se postupanje nadležne službe Grada.

1.4. Traži se povratna informacija vezano za objavu natječaja za izradu novog projekta idejnog rješenja spomenika poginulim i nestalim braniteljima Domovinskog rata sa područja Mlinova.

1.5. Traži se povratna informacija u kojoj je fazi ishodovanje odobrenja nadležnog povjerenstva
za oslikavanje murala na zidu ispred zgrade mjesne samouprave u Jahorinskoj 5. 

1.6. Traži se povratna informacija zašto se nitko od relevantnih osoba iz nadležnih službi Grada nije odazvao pozivu i došao na današnju sjednicu po pitanju problematike sanacije Snježničkih stuba. Traži se pisano očitovanje o istome. Ponavlja se zahtjev za slanje poziva za dolazak na sljedeću sjednicu VMO Mlinovi koja će se održati 22. srpnja 2024. godine u 18. sati. Moli se povratna informacija imena i prezimena službenih osoba koje će biti nazočne na sjednici.

1.7. Traži se da na sljedećoj sjednici VMO Mlinovi koja će se održati 22. srpnja 2024. godine u 18 sati budu nazočni predstavnici Ministarstva unutarnjih poslova, policijske uprave zagrebačke, I. policijske postaje zbog problema učestalih okupljanja ispred zgrade mjesne samouprave (i u noćnim satima) i onečišćenja (staklene i plastične i staklene flaše, opušci, razbijeno staklo i sl) od strane nepoznatih počinitelja kako bi dogovorili pojačanu ophodnju navedene lokacije u Mlinovima i raspravili o pitanju nadzora prometa. Moli se povratna informacija imena i prezimena službenih osoba koje će biti nazočne na sjednici. 


2) Pitanja, prijedlozi i obavijesti  
2.1. Traži se odvoz šute s lokacije Snježničke stube 1 koja je tamo odložena prije 3-4 mjeseca. 
2.2. Traži se da nadležna služba Grada izađe na očevid na lokaciju Jahorinska ulica kod kčbr 13-19 jer su auti parkirani na zelenoj površini. Predlaže se postavljanje prometnih stupića ili da Zrinjevac posadi živicu. Na očevid je potrebno pozvati i predsjednika Vijeća.

Sjednica je završena u 18:51 sati.  

KLASA: 024-08/24-003/1209
URBROJ: 251-13-11-2/003-24-2
Zagreb, 20. lipnja 2024.


Zapisnik obradila: Mirela Gašpert Bertić


                 Zapisnik sastavila:
	Potpredsjednica Vijeća, Silva Vresk

Mjesnog odbora Mlinovi

